|  |
| --- |
| PRIJEDLOG |

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije Bosne i Hercegovine“, broj: 49/06), člana 32. stav 1. tačka 5. Statuta Općine Velika Kladuša („Službeni glasnik Općine Velika Kladuša“, broj: 12/11), člana 72. stav 1. i člana 73. Poslovnika Općinskog vijeća Općine Velika Kladuša („Službeni glasnik Općine Velika Kladuša“, broj: 12/11), Općinsko vijeće Općine Velika Kladuša, na \_\_\_\_ redovnoj sjednici održanoj \_\_\_\_\_\_\_\_\_\_. godine, donijelo je

**ODLUKU**

o stipendiranju studenata u akademskoj 2020/2021. godini

Član 1.

1. U akademskoj 2020/2021. godini Općina Velika Kladuša će dodjeliti stipendije studentima prvog i drugog ciklusa studija po Bolonjskom sistemu, kao i studentima I-VI godine po starom sistemu školovanja (ovisno od dužine trajanja studija), sa područja općine Velika Kladuša koji ispunjavaju opće i posebne uvjete propisane Pravilnikom o dodjeli stipendije.
2. Mjesečni iznos stipendije je 200,00 KM i jednak je za sve stipendiste.
3. Općina Velika Kladuša će osigurati u budžetu Općine za 2021. godinu iznos od 300.000,00 KM za isplatu 150 godišnjih stipendija.
4. Stipendije se isplaćuju za 10 mjeseci, za period od oktobra 2020. do jula 2021. godine.

Član 2.

Općina Velika Kladuša će u akademskoj 2020/21. godini stipendirati sve studente koji ispunjavaju uslove iz člana 3. stav 1. tačka a-g Pravilnika o dodjeli stipendija (prijave studenata koje se ne boduju).

Član 3.

Općina Velika Kladuša će dodijeliti i po 4 (četiri) stipendije za studente deficitarnih zanimanja:

* doktor medicine;
* magistar farmacije;
* diplomirani veterinar ili doktor veterine;
* diplomirani logoped i audiolog ili defektolog, master ili bachelor logopedije i audiologije ili defektologije;
* diplomirani inženjer, master ili bachelor geodezije;
* diplomirani inžinjer, master ili bachelor informatike;
* diplomirani inženjer, master ili bachelor arhitekture i
* diplomirani inženjer, master ili bachelor građevine.

Član 4.

Općina će stipendirati i određen broj studenata koji ispunjavaju uslove iz člana 3. stav 1. tačka i. Pravilnika o dodjeli stipendija (socijalni slučajevi), koji je jednak ukupnom broju stipendija koje se dodjeljuju umanjenom za broj stipendija iz člana 2. i 3. ove Odluke.

Član 5.

Proceduru dodjele stipendije za akademsku 2020/21. godinu će provesti Komisija za dodjelu stipendija na osnovu akta o imenovanju Općinskog vijeća, a u skladu sa ovom Odlukom i Pravilnikom o dodjeli stipendija.

Član 6.

Opći i posebni uvjeti za dodjelu stipendije, postupak odobravanja, donošenje odluke o dodjeli stipendije, raspisivanje javnog konkursa, zaključivanje ugovora o stipendiranju i druga pitanja, koja nisu regulisana ovom Odlukom, regulisana su Pravilnikom o dodjeli stipendija.

**O b r a z l o ž e n j e**

**Pravni osnov:**

Pravni osnov za donošenje Odluke o dodjeli stipendija u akademskoj 2020/21. godini sadržan je u članu 13. Zakona o principima lokalne samouprave u Federaciji Bosne i Hercegovine („Službene novine Federacije Bosne i Hercegovine“, broj: 49/06), članu 32. stav 1. tačka 5. Statuta Općine Velika Kladuša („Službeni glasnik Općine Velika Kladuša“, broj: 12/11), članu 72. stav 1. i člana 73. Poslovnika Općinskog vijeća Općine Velika Kladuša („Službeni glasnik Općine Velika Kladuša“, broj: 12/11).

**Razlozi za donošenje Odluke**

Za svaku akademsku godinu Općinsko vijeće odlukom definiše iznos sredstava koji će biti dodijeljen stipendistima Općine Velika Kladuša, a u skladu sa mogućnostima u Budžetu. Odlukom se također definiše mjesečni iznos stipendije, broj stipendija kao i period za koji će se isplaćivati.

Osim toga, Odlukom o stipendiranju studenata se definiše i broj i kategorije stipendista koji imaju pravo na stipendiju (stipendisti čije se prijave ne boduju, deficitarna zanimanja i socijalni slučajevi) i način dodjele stipendije.

**Obrazloženje predloženih rješenja**

U članu 1. stav 1. Odluke je definisano kome se dodjeljuje stipendija i u odnosu na prethodnu akademsku godinu nije bilo promjena.

Stavom 2. istog člana je određena visina mjesečne stipendije u iznosu od 200 KM i iznos mjesečne stipendije je isti kao u akademskoj 2019/20. godini.

Sredstva za isplatu stipendija Općina Velika Kladuša će se osigurati u Budžetu Općine za 2021. godinu u iznos od 300.000,00 KM za isplatu 150 godišnjih stipendija (stav 3.).

Kao i prethodne godine, stipendije će se isplaćivati za 10 mjeseci (period oktobar 2020. godine – juli 2021. godine).

Članovima 2., 3. i 4. definirane su kategorije studenata koji mogu ostvariti pravo na stipendiju i u odnosu na prethodnu akademsku godinu nije bilo promjena.

Članom 5. je propisano da će procedure dodjele stipendija za 2020/21. godinu provesti Komisija koje je imenovana Zaključkom Općinskog vijeća.

Članom 6. je regulisano da se pitanja koja nisu regulisana ovom Odlukom reguliraju Pravilnikom o dodjeli stipendija.

Obrađivač: Predlagač

Služba za uprevu, društvene djelatnosti Općinski načelnik

i zajedničke poslove